
પાઠની રજૂઆત
શરૂઆત
વર્ગને પૂછો કે સૈનિક કેવો હોવો જોઈએ એમ તેમને લાગે છે. ઉદાહરણો: તે હિંમતવાન, સારી રીતે તાલીમ પામેલો, સજાગ અને પોતાના સેનાપતિઓની આજ્ઞા પાળનાર હોવો જોઈએ.
પાઠના મુખ્ય મુદ્દાઓ
	1.ઈશ્વરે ગિદિયોનને તેમના શત્રુ મિદ્યાનીઓના ખૂબ મોટા સૈન્ય સામે ઇઝરાયલના સૈનિકોની આગેવાની કરવા બોલાવ્યો (7:1). ઈશ્વરે ગિદિયોનને તેના સૈનિકો અસામાન્ય રીતે પસંદ કરવાની સૂચના આપી.
	2.ઇઝરાયલમાંથી ઘણા માણસો ગિદિયોનના સૈન્યમાં જોડાવા આવ્યા, પણ ઈશ્વરે ગિદિયોનને કહ્યું, “તારી પાસે ઘણા વધારે માણસો છે. જો તેઓ મિદ્યાનીઓને હરાવશે તો તેમને લાગશે કે તેમણે જાતે કર્યું છે. જે બીતો હોય તેને ઘરે મોકલી દે.” પછી 22,000 માણસો ઘરે પાછા ગયા (7:2-3).
	3.ઈશ્વરે ગિદિયોન સાથે ફરી વાત કરી, “હજી પણ ઘણા વધારે માણસો છે. તેમને નદી પાસે પાણી પીવા લઈ જા અને હું તને બતાવીશ કે યુદ્ધ લડવા કોને પસંદ કરવા” (7:4).
	4.ગિદિયોન માણસોને પાણી પીવા નદી પાસે લઈ ગયો. ચિત્ર 15 બતાવો. તેમાંના મોટા ભાગના ઘૂંટણિયે પડીને કૂતરાની જેમ પીધું. ફક્ત 300 માણસોએ પોતાના હાથથી પાણી પીધું. ઈશ્વરે ગિદિયોનને કહ્યું કે મિદ્યાનીઓના બળવાન સૈન્ય સામે લડવા ફક્ત આ 300 સૈનિકોને જ લે (7:5-7).
વાર્તા પ્રત્યે આપણો પ્રતિભાવ
ઈશ્વરે ગિદિયોનને બધા મિદ્યાનીઓ સામે ફક્ત 300 સૈનિકો જ લેવા દીધા જેથી ઇઝરાયલ જુએ કે તેમણે પોતાની શક્તિ પર નહિ, પણ ઈશ્વરના સામર્થ્ય પર આધાર રાખવો પડશે. તો પછી તેઓ ઈશ્વર વિના ચાલી શકે એમ માનવાને બદલે, તેમને બચાવવા બદલ ઈશ્વરનું સન્માન કરશે (7:2). ઈશ્વરને પોતાનું કામ કરવા ઘણા કે બળવાન લોકોની જરૂર નથી; તેમને તૈયાર અને આજ્ઞાંકિત લોકોની જરૂર છે.
ઝાયરને સ્વતંત્રતા મળ્યા પછી તરત ગૃહયુદ્ધ ફાટી નીકળ્યું. સિમ્બા નામના બળવાખોર સૈનિકો ખ્રિસ્તી ધર્મનો વિરોધ કરતા હતા. ખ્રિસ્તીઓ ડરી ગયા હતા અને માનતા હતા કે સિમ્બા તેમને મારી નાખશે. “અહીં ઈશ્વર કામ કરે છે,” મંડળીના આગેવાન યોઆને અકુદ્રીએ કહ્યું. “આપણે સિમ્બાઓને પ્રચાર કરીશું. આપણા લોકો કરતાં તેમને તેની વધુ જરૂર છે.” યોઆનેની ધરપકડ થઈ અને તેના પર છ ગોળીઓ છોડવામાં આવી. બધી ચૂકી ગઈ. પછી, યોઆનેને છોડવામાં આવ્યો પછી તેણે પ્રચાર ચાલુ રાખ્યો. અદૃશ્ય થવાને બદલે ઝાયરની ખ્રિસ્તી મંડળી વધી.
મુખપાઠ કલમ દૃઢ કરાવો

